Oradea

FAD (Noduri și plăci)
2019-02-20 19:00 - 21:00 (Europe/Bucharest) | Teatrul Regina Maria, Teatrul Regina Maria
Miercuri, 20 februarie, de la ora 19:00, la Sala Mare
F.A.D. (Noduri și plăci), de Nicola Wilson, Regia: Horia Suru
Când o simplă alegere poate schimba întreg parcursul vieții tale, ce alegi? Să știi, sau nu, dacă ai gena bolii Alzheimer familială? Îi spui, sau nu, viitorului partener?
Vivacitatea familiei Verei se estompează când ea decide să le dezvăluie soțului și copiilor că are deja primele simptome ale acestei boli, însă doar pentru un moment. Trăsătura de familie care-i caracterizează pe toți, surclasând astfel gena F.A.D. (Familial Alzheimer`s Disease), este capacitatea de a evita în mod conștient să ia ceva prea în serios, chiar și în cele mai nepotrivite momente. Ironia dă naștere unei lejerități pe care o întâlnim doar la oamenii extrem de inteligenți, cum e cazul membrilor acestei familii. Astfel, printre jocuri de Scrabble, pierderi de memorie și persiflări, viața lor continuă să fie plină de activitate.
Trăirile antinomice ale personajelor sunt exprimate prin muzică și coregrafie, iar varietatea situațiilor neașteptate dobândește o tonalitate pozitivă și motivațională.
Distribuţie:
Vera – Ioana Dragoș Gajdo
Vera tânără – Georgia Căprărin
Nic – Richard Balint
Nic tânăr – Eugen Neag
Barbara – Corina Cernea
Eva – Gabriela Codrea
Lila – Calița Nantu
Dani – Yannick Becker
Gwen – Carina Bunea
Henrietta Varady (pian), Flaviu Seretoc (contrabas), Alexandru Seretoc (tobe), Georgiana Mircescu (flaut)
Regia artistică: Horia Suru
Traducerea: Ionuț Grama
Scenografia: Cristian Marin
Coregrafia: Arcadie Rusu
Muzica originală: Petre Ancuța
Light design: Cristian Niculescu
? Biletele s-au pus în vânzare la Agenţia de Bilete a Teatrului de marți până vineri în intervalul orar 12:00 – 18:00, iar în weekend între orele 10:00 – 13:00. Puteţi achiziţiona bilete şi cu o oră înainte spectacol sau online pe www.biletmaster.ro.
Pentru informaţii suplimentare şi rezervări de bilete, vă invităm să sunaţi la numărul de telefon: 0372/368.475.
! Spectacol nerecomandat persoanelor sub 16 ani!
https://www.facebook.com/events/1171333209698779/
